ՈՒՂԵՐՁ ՏԻՄ 26 ԱՄՅԱԿԻՆ

Տեղական ինքնակառավարման մարմինների հարգելի՛ աշխատակիցներ,

Նոյեմբերի 10-ին Հյաստանի Հանրապետությունում նշվում է Տեղական ինքնակառավարման մարմինների օր: Իմ և համայնքապետարանի աշխատակազմի անունից ջերմորեն շնորհավորում ՏԻՄ-երի աշխատակիցներին, ավագանիներին:

1996 թվականի նոյեմբերի 10-ին տեղական ինքնակառավարման մարմինների առաջին ընտրությունների արդյունքում ձևավորվեց տեղական ինքնակառավարման համակարգը` կատարելով համայնքի կառավարման իր կարևոր գործառույթը:

Հարգելինե՛րս, երկար ճանապարհ անցած համակարգն այսօր էլ շարունակում է կատարելագործվել։ Լինելով հասարակության հետ շփման անմիջական օղակ` տեղական ինքնակառավարման համակարգի աշխատակիցները կատարում են պատվաբեր աշխատանք, կրում են համայնքի բնականոն գործունեության ապահովման ամբողջ պատասխանատվությունը:

Տեղական ինքնակառավարման մարմինների աշխատակիցներին այս կարևոր տոնի առթիվ` մաղթում եմ նորանոր հաջողություններ, բարեկեցություն, հաստատակամություն իրենց պատասխանատու գործում` հանուն ավելի բարեկեցիկ հասարակության, ավելի ուժեղ համայնքի: